में दौं-चार फुल्ल खुंडे ते बरखा दी कठोई कनियैं ई कलशदाना कड्ढी करेह्रेआ। बसोह्ली दी प्हाड़ी पड़ांs च होली दे ध्याड़ै जागतें-कुड़ियें गी चिऊयै दे फुल्लैं दा रंग घोली-घोली होली खेड़दे दिक्खियै में बी फुल्लें दा रंग कड्ढेआ ते अपनी त्रीमता कन्नै रज्जियै होली खेली ही। लोकें सनाया हा इस चिऊयै दी चटनी नारदानै नै रलाई खाओ तां रुट्टी खाने दा सुआद बक्खरा गै होन्दा ऐ, इसदा मुरब्बा बी किछ प्हाड़ी लोक बनांदे न। चेतै दी धुप्प चिल्कदी जा दी ही ते औं चिऊयै दे फुल्लें गी बैगै च उड़सी धारें दा गुहाड़ अक्खीं च ब’न्नी जारदा हा।